Izziņa par atzinumos sniegtajiem iebildumiem

|  |
| --- |
| **Grozījumi Ministru kabineta 2012. gada 2. oktobra instrukcijā Nr. 12 "Dienesta vieglo automobiļu iegādes un nomas kārtība"** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Nav |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 11.janvarī |
|  |  |
| Saskaņošanas dalībnieki | Valsts prezidenta kanceleja, LR Saeimas administrācija, Valsts kanceleja, Korupcijas novēršanas un apkarošanas birojs, LR Tiesībsargs, Sabiedrības integrācijas fonds, Sabiedrisko pakalpojumu regulēšanas komisija, Aizsardzības ministrija, Ārlietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Vides aizsardzības un reģionālās attīstības ministrija, Veselības ministrija, Zemkopības ministrija, Valsts kontrole, Pārresoru koordinācijas centrs, Augstākā tiesa, LR Satversmes tiesa, LR prokuratūra, Centrālā vēlēšanu komisija, Centrālā zemes komisija, Nacionālā elektronisko plašsaziņas līdzekļu padome, Latvijas Darba devēju konfederācija un biedrība "Auto Asociācija" |
| Saskaņošanas dalībnieki izskatīja šādu ministriju (citu institūciju) iebildumus | Satiksmes ministrija, Vides aizsardzības un reģionālās attīstības ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Svītrot 6. punktu. | **Satiksmes ministrija** **(iebildums)** (18.12.2020.)Jau šobrīd ir nepieciešams saglabāt pasākumus, lai risinātu ar transporta piesārņojumu radītās problēmas, tostarp Instrukcijā Nr.12 nosakot regulējumu attiecībā uz automobiļu ogļskābās gāzes (CO2) izmešu daudzumu. Valsts iestādēm, atjaunojot savu autoparku ar videi draudzīgiem, zemas emisijas transportlīdzekļiem, ir jārāda priekšzīmi sabiedrībai. Līdz ar to lūdzam precizēt instrukcijas projektu, nosakot regulējumu, ka slēdzot automobiļa nomas līgumu vai iegādājoties automobili, tā maksimāli pieļaujamais ogļskābās gāzes (CO2) izmešu līmenis nepārsniedz 130 g uz vienu km.**Vides aizsardzības un reģionālās attīstības ministrija (iebildums)** (17.12.2020.)Iebilstam pret instrukcijas projekta 3.punktu, t.i. rosināto CO2 emisiju standarta svītrošanu no instrukcijas. Attiecībā uz CO2 emisiju standartu kā diskutējams risinājums būtu norādīt, ka CO2 emisijas nedrīkst pārsniegt Ministru kabineta 2017. gada 20.jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” 2. pielikumā noteiktās vērtības:

|  |  |
| --- | --- |
| **Transportlīdzekļa tips** | **CO2** (*g/km*) |
| **Vieglie pasažieru automobiļi (M1)** |
| Mini | 100 |
| Mazs, mazs apvidus | 110 |
| Kompakts, kompaktā apvidus, mazā daudzfunkciju, kompaktā daudzfunkciju | 120 |
| Vidējs, vidējs daudzfunkciju | 130 |
| Liels, vidējā apvidus, lielā daudzfunkciju | 150 |
| Luksus, lielā apvidus | 200 |
| **Vieglais komerctransports (N1)** |
| Pikapi | 180 |
| Mazie furgoni | 130 |
| Vidējie furgoni | 160 |
| Lielie furgoni | 190 |

**Auto Asociācija** **(priekšlikums)** (05.01.2021.)Auto Asociācija rosina Ministru Kabineta "Dienesta vieglo automobiļu iegādes un nomas kārtība" noteikumos noteikt CO2 izmešu limitu līdz 130g/km pēc WLTP metodikas visiem a/m modeļiem un klasēm. Šī ir robeža līdz kurai automašīna tiek uzskatīta par zemas emisijas transporta līdzekli vairumā Eiropas valstu, kā arī tajā ir iespējams nodrošināt plašu spektru automašīnu modeļu izvēli saprātīgā budžeta rāmī. Tas ir arī robežlielums, kurš nepārsniegtu vidējo CO2 izmešu rādītāju jaunajām automašīnām, tādējādi valsts iepirkumi nepasliktinātu situāciju ar klimata mērķu sasniegšanu transporta nozarē.**Vides aizsardzības un reģionālās attīstības ministrija (iebildums)** (15.01.2021.)Transportlīdzekļu emisiju vērtība 130 CO2 g/km pārņemta no Ministru kabineta 2017.gada 20.jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” (turpmāk – MK noteikumi Nr. 353) 2.pielikumā noteiktās vērtības atbilstoši vidējai klasei. Tomēr jāņem vērā, ka instrukcija attiecas uz kopumā četrām transportlīdzekļu klasēm, jo vēl trīs klases “nav augstākas par vidējo klasi”, tātad instrukcija attiecas arī uz kompaktklasi, mazo un mini klasi. Vēršam uzmanību, ka šīm klasēm, saskaņā ar MK noteikumiem Nr. 353 minētās robežvērtības ir attiecīgi 120, 110 un 100 CO2 g/km. Turklāt jāņem vērā, ka vidējās klases automobiļu iegāde un noma attiecināma tikai uz konkrētām amatpersonām, kuras nosauktas instrukcijā, bet pārējās amatpersonas un darbinieki var iegādāties vai nomāt tikai tādas klases automobiļus, kas “nav augstāka par kompaktklasi”. Līdz ar to, kaut arī VARAM rīcībā nav pieejami statistikas dati par ministriju, citu centrālās valsts iestāžu un to padotībā esošu iestāžu nomai un iegādei paredzēto vieglo automobiļu rādītājiem atbilstoši klasei, vidējā klase pirmšķietami neveidos skaitlisku pārsvaru automobiļu iegādē. Ņemot vērā iepriekš minēto varētu veidoties situācija, ka instrukcijā noteiktā transportlīdzekļu maksimālā CO2 emisiju vērtība lielākajai daļai automobiļu, uz ko attiecas instrukcijas tvērums, ir nepietiekami ambicioza klimata politikas kontekstā un līdz ar to emisiju standarta iekļaušana instrukcijā no klimata politikas viedokļa attiecībā uz tiem nebūs jēgpilna.Līdz ar to, ņemot vērā būtisko atšķirību emisiju vērtībās dažādās transportlīdzekļu klasēs, kā arī iespējamo tādu automobiļu īpatsvaru, kam šobrīd norādītā emisiju vērtība (130 CO2 g/km) nebūs pietiekami ambicioza, lūdzam izvērtēt iespēju instrukcijas 6. punktu šādā redakcijā:“Slēdzot automobiļa nomas līgumu vai iegādājoties automobili, ministrija atbilstoši automobiļu klasēm ņem vērā maksimāli pieļaujamo oglekļa dioksīda (CO2) emisiju līmeni, kas nepārsniedz (pēc WLTP mērīšanas metodes) šādus rādītājus:

|  |  |  |
| --- | --- | --- |
| **Nr.p.k.** | **Automobiļu klase** | **Maksimālā CO2 emisija, grami uz kilometru** |
| 6.1. | Mini | 100 |
| 6.2. | Mazā | 110 |
| 6.3. | Kompaktā | 120 |
| 6.4. | Vidējā | 130” |

 | **Panākta vienošanās.**Saprotot, ka Latvijai ir saistoši klimata politikas mērķi, un kamēr tiks izstrādāts visaptverošs nacionālais normatīvais regulējums klimata un vides jomā, Instrukcija turpinās noteikt regulējumu attiecībā uz automobiļu oglekļa dioksīda (CO2) emisijas daudzumu, lai daļēji risinātu transporta radītās siltumnīcefekta gāzu emisijas negatīvo ietekmi. Tādejādi rodot sabalansētu risinājumu jautājumā par CO2 emisijas noteikto līmeni, kas veicinātu daļēju klimata jautājuma risināšanu un tajā pašā laikā nodrošinātu plaša spektra automobiļu modeļu izvēli saprātīgā budžeta rāmī.Papildināta anotācija ar informāciju par emisijas robežlieluma izvērtēšanu. | Izteikt 6. punktu šādā redakcijā:"6. Slēdzot automobiļa nomas līgumu vai iegādājoties automobili, ministrija ņem vērā maksimāli pieļaujamo oglekļa dioksīda (CO2) emisijas līmeni, kas nepārsniedz 130 grami CO2 emisijas uz kilometru (pēc WLTP mērīšanas metodes)." |
| 2. | 13. Šajā instrukcijā 6. punktā paredzētās prasības neattiecas uz automobiļu nomas un iegādes līgumiem, kuru iepirkumu procedūras uzsāktas pirms šīs instrukcijas 6. punkta grozījuma, kas paredz noteikt maksimāli pieļaujamo CO2 izmešu līmeni 130 grami CO2 izmešu uz kilometru, spēkā stāšanās. | **Vides aizsardzības un reģionālās attīstības ministrija (iebildums)** (15.01.2021.)Precizēt instrukcijas Noslēguma jautājumu 13. punktu šādā redakcijā:“Noslēguma jautājums13. Šajā instrukcijā 6. punktā paredzētās prasības neattiecas uz automobiļu nomas un iegādes līgumiem, kuru iepirkumu procedūras uzsāktas pirms šīs instrukcijas 6. punkta grozījuma spēkā stāšanās.” | **Panākta vienošanās.** | 13. Šajā instrukcijā 6. punktā paredzētās prasības neattiecas uz automobiļu nomas un iegādes līgumiem, kuru iepirkumu procedūras uzsāktas pirms šīs instrukcijas 6. punkta grozījuma, kas paredz noteikt maksimāli pieļaujamo CO2 emisijas līmeni 130 grami CO2 emisijas uz kilometru, spēkā stāšanās. |
| 3. |  | **Vides aizsardzības un reģionālās attīstības ministrija (iebildums)** (15.01.2021.)Instrukcijā un anotācijā visā tekstā veikt šādus redakcionālus precizējumus:• aizstāt vārdu “izmeši” ar vārdu “emisijas” (šāda terminoloģija tiek lietota likumā “Par piesārņojumu”, kā arī citos normatīvajos aktos);• aizstāt vārdus “ogļskābā gāze” ar “oglekļa dioksīds”;• lietojot oglekļa dioksīda ķīmisko formulu, norādīt “2” apakšrakstā (subscript), t.i., “CO2”. | **Ņemts vērā.**Veikti redakcionāli precizējumi Instrukcijas projektā un anotācijā. |  |
| 4. |  | **Vides aizsardzības un reģionālās attīstības ministrija (iebildums)** (15.01.2021.)Vēršam uzmanību, ka piesārņojuma regulējums/normatīvi attiecas uz kaitīgu vielu emisiju (gaisā, ūdenī, augsnē), bet klimata politika attiecas uz siltumnīcefekta gāzu emisiju (t.sk. CO2) mazināšanu un pielāgošanos klimata pārmaiņām. Līdz ar to lūdzam atjaunināt informāciju anotācijas I daļā atbilstoši esošajai instrukcijas redakcijai, saskaņā ar kuru tiek noteiktas prasības oglekļa dioksīda emisijām, bet netiek noteiktas gaisa aizsardzības prasības:• svītrot 3. lpp. šādu tekstu:“Papildus Latvijai ir saistošas gaisa aizsardzības prasības un mērķi, kas izriet no Eiropas Savienības un starptautiskajiem tiesību aktiem un noteikti, lai aizsargātu sabiedrības veselību. Tādējādi Instrukcijā Nr. 12 pašlaik esošais regulējums par maksimāli pieļaujamo CO2 izmešu līmeni neveic sākotnējo funkciju, jo (ievērojot likuma deleģējumu) nereglamentē visu autotransporta parku CO2 izmešu līmeni, un ir tikai viena daļa no kompleksas gaisa aizsardzības jautājumu risināšanas, kā arī pilnvērtīgi nenovērš gaisa piesārņojuma radīto negatīvo ietekmi uz vidi un cilvēku veselību”;• aizstāt visā anotācijas tekstā: o vārdus “gaisa aizsardzības prasības” ar “klimata politikas mērķi”;o vārdus “radītais piesārņojums” ar “radītās siltumnīcefekta gāzu emisijas”. | **Ņemts vērā.**Veikti redakcionāli precizējumi anotācijā. |  |
| 5. |  | **Vides aizsardzības un reģionālās attīstības ministrija (iebildums)** (15.01.2021.)Instrukcija paredz, ka ministrijas, citas centrālās valsts iestādes un to padotībā esošas iestādes var iegādāties vai nomāt transportlīdzekļus ar klasi “ne augstāku par vidējo klasi”. Lūdzam izvērtēt nepieciešamību precizēt, kādas automobiļu klases atbilstoši Auto Asociācijas automobiļu (M1, N1) klasifikatora[1] iedalījumam atbilst instrukcijas tvērumam. Piemēram, vai veicot transportlīdzekļu iepirkumu, nevarētu rasties jautājums, vai ar “vidējo klasi” var saprast arī “vidējā daudzfunkciju klase” un “vidējā apvidus klase” atbilstoši Auto asociācijas klasifikatoram u.tml. attiecībā uz kompaktklasi (vai instrukcija pieļauj iegādāties arī kompakto apvidus, kompakto daudzfunkciju klasi). | **Ņemts vērā.**Papildināta anotācija. | Anotācija papildināta ar informāciju:"Papildus, saistībā ar veicamajiem grozījumiem, tiek redakcionāli precizēts Instrukcijas Nr. 2 5. punkts, kas nosaka kritērijus automobiļu klašu (ietverot arī attiecīgās klases apvidus un daudzfunkciju modeļus) sadalījumam pa amatiem." |
| 6. |  | **Vides aizsardzības un reģionālās attīstības ministrija (iebildums)** (17.12.2020.)Aicinām instrukcijā noteikt papildus prasības par zemu gaisu piesārņojošo vielu emisiju transporta veicināšanu, nosakot, ka iegādājoties vai nomājot vieglos automobiļus tiem jāatbilst vismaz EURO 5, EURO 6 vai EURO 6 b, c d RDE emisiju klasei vai arī jāizmanto alternatīvās degvielas, kas rada zemākas gaisu piesārņojošo vielu emisijas. | **Panākta vienošanās.**Jau pašlaik Instrukcijā esošais klimata aizsardzības regulējums neveic pilnvērtīgu vides aizsardzības funkciju, jo nereglamentē visu (valsts pārvaldes un pašvaldības institūciju) autotransporta parka radīto piesārņojošo vielu regulējumu un ir tikai viena daļa no kompleksa klimata un vides aizsardzības jautājumu risināšanas. Turklāt ar klimatu un vidi saistīto problēmu risināšanu nenosaka Instrukcijas izdošanas pamatojums (Likuma par budžetu un finanšu vadību 2. panta trešā daļa).Tādējādi, lai risinātu transporta radītās siltumnīcefekta gāzu emisijas negatīvo ietekmi, būtu nepieciešams visaptverošs nacionāls normatīvais regulējums (saistošs gan valsts pārvaldes, gan pašvaldības institūcijām), kas noteiktu klimata un vides problēmjautājumu risināšanai nepieciešamo pasākumu kopumu. |  |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts\*)

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ieva Klinsone

Finanšu ministrijas Budžeta politikas attīstības departamenta

Budžeta metodoloģijas nodaļas vecākā eksperte

Tālr. 67095531, ieva.klinsone@fm.gov.lv

Ludmila Jevčuka

Finanšu ministrijas Budžeta politikas attīstības departamenta

Budžeta metodoloģijas nodaļas vadītāja

Tālr. 67095442, ludmila.jevcuka@fm.gov.lv